पेडेस्ट्रियन प्लाजा बहुत बड़ा व्यावसायिक स्थल है मगर यहां ज्यादा भीड़भाड़ नहीं है। चारों तरफ छोटे-छोटे बाजार हैं तथा अपने यहां जैसी ही कम चैड़ी सड़कें हैं, इसके बीचों बीच केथेड्रल है। बाजार में छोटी-छोटी दुकानें हैं जहां हर तरह का सामान मिलता है। सभी लोग जर्मन भाषा में ही बात करते हैं। कहीं कहीं बड़े बड़े डिपार्टमेन्टल स्टोर भी नजर आ जाते हैं। खाने पीने के सामान की भी कई दुकानें हैं। एक बड़े से रेस्टोरेन्ट के बाहर कोने में एक छोटी सी घड़ी की दुकान दिखाई दी, यह दुकानदार एक भारतीय था, हमने उससे बात करनी चाही मगर दो-तीन ग्राहकों में व्यस्त होने के कारण उससे बात नहीं हो पाई। केथेड्रल बहुत बड़ा था तथा इसके सामने बहुत बड़ा प्रागंण था जहां जगह जगह बैठने के लिए लकड़ी के बड़े-बड़े लट्ठे रखे हुए थे जिनके सामने ही पत्थर के टेबल बनाए हुए थे। सैकड़ों की संख्या में पर्यटक इस स्थान पर बैठे थे, कोई खा-पी रहे थे तो कोई फोटो खींच रहे थे तो कोई यूं ही वक्त गुजार रहे थे। यह कदम पारदर्शिता बढ़ाने और प्रणाली को कारगर बनाने के लिए सूचना प्रौद्योगिकी के इस्तेमाल संबंधी रेल और कोयला मंत्री श्री पीयुष गोयल के फैसले के अनुरूप है।